CELEX: 52009XX0326(02)
Language: fi
Date: 2008-12-23 00:00:00
Title: Päätös N:o 843, tehty 23 päivänä joulukuuta 2008 , menettelyn aloittamisesta luvan myöntämiseksi maanalaisten luonnonvarojen — Öljyn ja maakaasun — Etsintää ja tutkimusta maanalaisista luonnonvaroista annetun lain 2 artiklan 1 kohdan 3 alakohdan mukaisesti alueella Blok 1–9 Mizia, joka sijaitsee Vratzan alueella, sekä luvan myöntämistä koskevasta kilpailuilmoituksesta

26.3.2009   
            
            
               FI
            
            
               Euroopan unionin virallinen lehti
            
            
               C 72/54
            
         
      PÄÄTÖS N:o 843,
   tehty 23 päivänä joulukuuta 2008,
   menettelyn aloittamisesta luvan myöntämiseksi maanalaisten luonnonvarojen — Öljyn ja maakaasun — Etsintää ja tutkimusta maanalaisista luonnonvaroista annetun lain 2 artiklan 1 kohdan 3 alakohdan mukaisesti alueella Blok 1–9 Mizia, joka sijaitsee Vratzan alueella, sekä luvan myöntämistä koskevasta kilpailuilmoituksesta
   (2009/C 72/07)
   BULGARIAN TASAVALTA
   MINISTERINEUVOSTO
   Maanalaisista luonnonvaroista annetun lain 5 artiklan 2 kohdan, 42 artiklan 1 kohdan 1 alakohdan ja 44 artiklan 3 kohdan nojalla, ottaen huomioon energialain 4 artiklan 2 kohdan 16 alakohdan ja 1 §:n 2 a momentin,
   MINISTERINEUVOSTO ON PÄÄTTÄNYT SEURAAVAA:
   
               1.
            
            
               Aloitetaan menettely luvan myöntämiseksi raakaöljyn ja maakaasun etsimiseksi ja tutkimiseksi alueella Blok 1–9 Mizija, jonka pinta-ala on 155,95 km2 ja jonka maantieteelliset koordinaatit kuvataan ja annetaan etsintä- ja tutkimussopimusluonnokseen, joka on tarjouskilpailuasiakirjojen erottamaton osa, sisältyvässä projektikartassa. Alueen ulkopuolelle jää Selanovtsin toimilupa-alue.
            
         
               2.
            
            
               Ilmoitetaan, että 1 kohdassa tarkoitettu lupa myönnetään tarjouskilpailumenettelyllä.
            
         
               3.
            
            
               Etsintä- ja tutkimuslupa on voimassa viisi vuotta etsintä- ja tutkimussopimuksen voimaantulopäivästä, ja voimassaoloaikaa on oikeus pidentää maanalaisista luonnonvaroista annetun lain 31 artiklan 3 kohdan mukaisesti.
            
         
               4.
            
            
               Edellä 1 kohdassa tarkoitetun luvan haltijan valintaa koskeva tarjouskilpailu järjestetään 150 päivänä siitä, kun tämä päätös on julkaistu Euroopan unionin virallisessa lehdessä, talous- ja energiaministeriön rakennuksessa, osoite: Triaditsa Street N:o 8, Sofia.
            
         
               5.
            
            
               Määräaika tarjouskilpailuasiakirjojen ostolle päättyy 120 päivänä (klo 17:00) siitä, kun tämä päätös on julkaistu Euroopan unionin virallisessa lehdessä.
            
         
               6.
            
            
               Määräaika tarjouskilpailuun osallistumista koskevan ilmoituksen jättämiselle päättyy 130 päivänä (klo 17:00) siitä, kun tämä päätös on julkaistu Euroopan unionin virallisessa lehdessä.
            
         
               7.
            
            
               Määräaika tarjouskilpailuasiakirjojen mukaisten tarjousten jättämiselle päättyy 144 päivänä (klo 17:00) siitä, kun tämä päätös on julkaistu Euroopan unionin virallisessa lehdessä.
            
         
               8.
            
            
               Tarjouskilpailu ei edellytä henkilökohtaista läsnäoloa.
            
         
               9.
            
            
               Tarjouskilpailuasiakirjojen hinnaksi vahvistetaan 500 BGN. Tarjouskilpailuasiakirjat voi ostaa 5 kohdassa vahvistetun määräajan kuluessa osoitteesta: Talous- ja energiaministeriö, huone 802, Triaditsa Street N:o 8, Sofia.
            
         
               10.
            
            
               Tarjouskilpailuun osallistuvien ehdokkaiden on täytettävä maanalaisista luonnonvaroista annetun lain 23 artiklan 1 kohdan vaatimukset.
            
         
               11.
            
            
               Tarjouskilpailuun osallistuvien ehdokkaiden tarjoukset arvioidaan ehdotettujen työohjelmien, ympäristönsuojeluvälineiden, koulutuksen, bonusten sekä osallistujien hallinnollisten ja taloudellisten resurssien perusteella tarjouskilpailuasiakirjojen mukaisesti.
            
         
               12.
            
            
               Tarjouskilpailuun osallistumista varten on asetettava 10 000 BGN suuruinen vakuus, joka maksetaan ennen 6 kohdassa vahvistetun määräajan päättymistä tarjouskilpailuasiakirjoissa mainitulle talous- ja energiaministeriön pankkitilille.
            
         
               13.
            
            
               Jos ehdokasta ei hyväksytä tarjouskilpailuun, ehdokkaan antama vakuus palautetaan 14 päivän kuluessa päivämäärästä, jona hänelle on ilmoitettu hylkäämisestä.
            
         
               14.
            
            
               Valitun tarjouksen tekijän vakuutta ei palauteta, mutta muiden tarjouksen tekijöiden vakuudet palautetaan 14 päivän kuluessa siitä, kun ministerineuvoston päätös etsintä- ja tutkimusluvan myöntämisestä on julkaistu Bulgarian valtion lehdessä (State Gazeta).
            
         
               15.
            
            
               Tarjouskilpailuun osallistumista koskevat ilmoitukset ja tarjouskilpailuehtojen mukaiset tarjoukset on toimitettava maanalaisista luonnonvaroista annetun lain 46 artiklan mukaisesti bulgarian kielellä talous- ja energiaministeriölle, osoite: Triaditsa Street N:o 8, Sofia.
            
         
               16.
            
            
               Tarjoukset on laadittava tarjouskilpailuasiakirjoissa esitettyjen vaatimusten ja ehtojen mukaisesti.
            
         
               17.
            
            
               Tarjouskilpailu järjestetään, vaikka siihen hyväksyttäisiin vain yksi ehdokas.
            
         
               18.
            
            
               Talous- ja energiaministeriö valtuutetaan:
               
                           18.1
                        
                        
                           toimittamaan tämä päätös julkaistavaksi Euroopan unionin virallisessa lehdessä, Bulgarian valtion lehdessä (State Gazeta) ja ministerineuvoston Internet-sivustolla;
                        
                     
                           18.2
                        
                        
                           nimeämään komitea, jonka tehtävänä on järjestää ja toteuttaa tarjouskilpailu.
                        
                     
         
               19.
            
            
               Tästä päätöksestä voidaan valittaa korkeimpaan hallinto-oikeuteen 14 päivän kuluessa siitä, kun se on julkaistu Euroopan unionin virallisessa lehdessä.
            
         
      
         
            Pääministeri
         
         Sergeï STANISHEV
         
      
      
         
            Ministerineuvoston pääsihteeri
         
         Veselin DAKOV
         
      
      
         Todistetaan oikeaksi
         
            Johtaja valtioneuvoston kanslia
         
         Veselin DAKOV